Getter jagas pilti enda lavameigist ka sotsiaalmeediakanalis Instagram, kuhu hakkas tulema negatiivseid kommentaare, milles lauljannat süüdistatati rassismis. Praegusel hetkel on Getter pildi küll eemaldanud, kuid staari aktiivsed jälgijad on jõudnud juba pilti ka enda kontodel jagada.

«See tähendab, et kui ma sooviksin olla Britney Spears, viskaksin ma enda näo valge puudri sisse?» küsib üks kommenteerijatest. Mitmed on arvamusel, et selline näo värvimine on lihtsalt alatu ja solvav. «Kui oled artist ja soovid end mustanahaliseks kehastada, ei pea tingimata end mustaks värvima,» kirjutab Ms. Beari nimeline kasutaja. Mitmed avaldavad pettumust ja on solvunud.